Afganistani, tema parësore e politikës së jashtme në zgjedhjet britanike
Kjo luftë dhe ekonomia e dobët mund t'i kushtojnë postin kryeministrit Gordon Braun
Tre emra janë në listën e kandidatëve për kryeministrin e ardhshëm britanik. Fituesi do të drejtojë një vend të angazhuar në luftë. Britania ka rreth 10 mijë trupa në Afganistan. Numri i të rënëve po i afrohet 300-ëve. Megjithë rënien e përkrahjes publike, të tria partitë i përmbahen misionit. Të vetëdijshëm se një luftë e kushtueshme në një vend të largët nuk është e mirëpritur për votuesit, kryeministri aktual, Gordon Brown, këmbëngul se trupat po luftojnë për të garantuar sigurinë e Britanisë: Por anketat tregojnë se zgjedhjet e 6 majit do të sjellin ndryshim në udhëheqje. Kjo ka të ngjarë të detyrojë qeverinë e re të rishqyrtojë strategjinë ndaj Afganistanit. Aleks Neil është kreu i Programit për Azinë pranë Institutit të Shërbimeve të Bashkuara Mbretërore: Debatet në televizion, një risi kjo për politikën britanike, kanë nxjerrë në pozitë epërsie në këtë garë të fortë, kandidatin e Liberal Demokratëve, Nik Kleg. Për Afganistanin, ai mbështet idenë e një angazhimi të fuqishëm me shtimin e burimeve, ose tërheqje të plotë e të menjëhershme. Nëse Afganistani shihet si tema aktuale në politikën e jashtme, Irani është sfida afat-gjatë. Gjatë viteve të fundit Britania ka ashpërsuar retorikën, duke e renditur Iranin me vende si Korea e Veriut dhe duke e cilësuar si kundërshtar të mundshëm bërthamor. Liberal Demokratët e zotit Kleg duan të reduktojnë gradualisht arsenalin bërthamor të Britanisë, por rivalët e tij, përfshirë kryeministrin Braun, thonë se kjo i dërgon Teheranit mesazhin e gabuar. shprehet kryeministri aktual Braun shprehet kandidati i Partisë Konservatore David Cameron. Mirëkuptimi mund të jetë çelësi i zgjidhjes pas votimeve të së enjtes. Një fitore e ngushtë mund të detyrojë partinë që fiton të hyjë në koalicion. Por a do të donte një qeveri koalicioni, me partner kryesor pacifistët e Liberal Demokrates, të ndryshonte politikën ndaj Iranit? Mohamed Kamali kryeson Fushatën kundër Veprimeve Ushtarake dhe Sanksioneve ndaj Iranit: Tradicionalisht, Britania është krenuar me faktin që, në arenën ndërkombëtare mbante një peshë më të madhe se i takonte madhësisë së vendit apo popullatës. Por aktualisht mbi vendin rëndon barra e një borxhi kombëtar rekord. Pavarësisht nga ideologjia apo bindjet e tij, udhëheqësi i ardhshëm britanik mund të ballafaqohet me faktin që ekonomia është faktori vendimtar i politikave si të brendshme, edhe të jashtme.